Raïs M'Bolhi

Adi Raïs Cobos Adrien M'Bolhi Ouhab, arabisk ارايس مبولحي () er ein fransk fotballspelar med kongolesisk far og algerisk mor, som hausten 2011 spela som keeper for CSKA Sofia i den bulgarske fotballigaen, på lån frå Krylja Sovetov i den russiske fotballigaen, og for det algeriske landslaget. Han vart kåra til årets keeper i den bulgarske ligaen i 2009. M'Bolhi spelte landskampar for Frankrike på U16- og U17-nivå. I mai 2010 vart han teken ut til Algerie sin tropp til fotball-VM i 2010, og han debuterte for Algerie sitt A-landslag 28. mai 2010 som innbytar i ein privatlandskamp mot Irland. Han slepte inn eitt mål på straffespark i den kampen. Den andre landskampen hans var gruppekampen mot England under VM i Sør-Afrika, der han heldt målet reint.

Kategori:Algeriske fotballspelarar
Kategori:Franske fotballspelarar
Kategori:Marseille-spelarar
Kategori:Hearts-spelarar
Kategori:Ethnikos Pireus-spelarar
Kategori:Panetolikos-spelarar
Kategori:Krylja Sovetov-spelarar
Kategori:Spelarar i Fotball-VM 2010
Kategori:Spelarar i Fotball-VM 2014